*د افغانی سرې میاشتې ټولنې د نورستان نماینده ګۍ مربوط اول ګرځنده روغتیایی ټیم په نورګرام ولسوالۍ کې خپلو هېوادوالو ته روغتیایی خدمات وړاندې کوی* نن شنبه د روان ١٤٤٥ کال د جمادی الأولی د میاشتې ٢٥مه نېټه ده د نورستان ولایت نورګرام ولسوالۍ لری پرتی سیمی چې د هر ډول روغتیایی خدماتو څخه بې برخې دی د یاد ګرځنده روغتیایی ټیم له لوری د پوښښ لاندې نیول شوی دی چې شپه او ورځ خپلو هېواد والو ته روغتیایی خدمات وړاندی کوی دنورستان نماینده ګۍ مربوط اول ګرځنده روغتیایی ټیم په تېره یوه اونۍ کې ٣٥١ تنه او پی ډی ناروغان، چې په دې کې ماشومان زنانه او مردانه شامل دی، په وړیا ډول یې درملنه کړې ده، ای این سی او پی این سی چې مخکې د ولادت نه او وروسته د ولادت نه ٢٦ زنانه کتلی دی ٣٤ تنوته یی پانسمان کړی، ٣٧ ماشومانو ته یې واکسین کړی او ٤١٥ تنو ته یې په بیلابیلو کلیو کې صحی لارښونې کړی. نصرت الله (ناړیوال)د نورستان سرې میاشتې نماینده ګۍ ریاست د نشراتو مدیر